
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/126/2023 1623201716 23. 01. 2025 JUDr. Jana Kurnotová ECLI:SK:OSMA:2025:1623201716.13
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, vo veci starostlivosti súdu o maloleté deti A.: B., nar. XX.XX.XXXX a C., nar. XX.XX.XXXX, obe deti bytom ako matka, zast. Úradom práce, sociálnych vecí a rodiny Malacky, so sídlom Záhorácka 2942/60A, Malacky, deti rodičov: matky A. D. A., E., F. G., nar. XX.XX.XXXX, trvale bytom H. XXXX/XX, I., zast. JUDr. Pavlom Torňošom, advokátom so sídlom Tomášikova 50/D, Bratislava a otca J. C. A., nar. XX.XX.XXXX, trvale bytom K. XXX/XX, L., o návrhu otca a matky na zmenu úpravy výkonu rodičovských práv a povinností k maloletým deťom, takto rozhodol: Súd schvaľuje nasledovnú rodičovskú dohodu: „Otec sa zaväzuje prispievať na výživu maloletej B. zvýšeným výživným zo sumy 200 Eur mesačne sumou 220 Eur mesačne a na výživu maloletého C. zvýšeným výživným zo sumy 150 Eur mesačne sumou 190 Eur mesačne, a to vždy do 15. dňa v mesiaci vopred k rukám matky počnúc dňom 23.01.2025. Otec je oprávnený stretávať sa s maloletými deťmi každý párny kalendárny týždeň vo štvrtok od 16:00 hod. do 19:00 hod. a od piatka od 16:00 hod. do nedele do 18:00 hod. a každý nepárny kalendárny týždeň vo štvrtok od 16:00 hod. do 19:00 hod. a v piatok od 16:00 hod. do 19:00 hod. s výnimkou nasledovných sviatkov a prázdnin, počas ktorých sa otec bude stretávať s deťmi takto: - počas vianočných školských prázdnin každý párny kalendárny rok od 24.12. od 9:00 hod. do 25.12. do 9:00 hod. a od 01.01. nasledujúceho nepárneho kalendárneho roka od 18:00 hod. do 06.01. do 18:00 hod. - počas vianočných školských prázdnin každý nepárny kalendárny rok od 25.12. od 9:00 hod. do 01.01. nasledujúceho párneho kalendárneho roka do 18:00 hod. - počas jarných školských prázdnin každý párny kalendárny rok od prvého dňa prázdnin od 9:00 hod. do posledného dňa prázdnin do 18:00 hod. - počas letných školských prázdnin posledný ucelený júlový kalendárny týždeň od pondelka od 9:00 hod. do nedele do 18:00 hod. a posledný ucelený augustový týždeň od pondelka od 9:00 hod. do nedele do 18:00 hod. s tým, že v druhý júlový kalendárny týždeň a prvý ucelený augustový kalendárny týždeň nebude realizovaný bežný styk otca s maloletými deťmi, inak sa aj cez letné prázdniny otec bude stretávať s maloletými deťmi aj v rozsahu bežnej úpravy styku. Otec si maloleté deti v určený čas preberie v mieste bydliska matky a po ukončení styku ich odovzdá v mieste bydliska matky s výnimkou dní školského vyučovania, kedy si otec maloleté deti preberie v školskom zariadení, ktoré maloleté deti navštevujú a po ukončení styku ich odovzdá v mieste bydliska matky.
Otec nie je oprávnený realizovať styk s maloletým C. bez súhlasu matky v mieste bydliska starej matky maloletého I. A., nar. XX.XX.XXXX.“ Súd konanie v časti návrhu otca o zmenu zverenia maloletých detí zastavuje. Týmto sa mení rozsudok Okresného súdu Malacky č.k. 8P/247/2019-135 zo dňa 15.12.2020 vo výroku o výživnom na maloleté deti a úprave styku. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

Zdroj: KAUZIS.SK – https://www.kauzis.sk/judikatura/r/ECLI:SK:OSMA:2025:1623201716.13 (dáta aktuálne k 13. 11. 2026). Záväzné je znenie zverejnené súdom.




